กินยาคุมกำเนิดแบบรายเดือน 28 เม็ดเริ่มกินเม็ดแรกวันที่27 สู่แผงที่2แล้ว (เริ่มมา10เม็ด) ประจำเดินยังไม่มา มีพสพ ตอนวันที่ 8 และ16 (หลังกินยา) กินยาตรงเกือบทุกวัน เป็นเพราะร่างกายปรับตัวหรือปล่าวคะ
สวัสดีค่ะ ยาคุมกำเนิดแบบแผงรายเดือนจำนวน 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมา ถ้ากินแบบ 28 เม็ด ประจำเดือนควรมาในช่วง 7 เม็ดสุดท้ายที่เป็นเม็ดแป้ง หากประจำเดือนยังไม่มา แนะนำการยืนยันการตั้งครรภ์ด้วยชุดตรวจครรภ์ทางปัสสาวะก่อนการเริ่มยาคุมแผงถัดไป แต่ถ้าตอนนี้เริ่มยาคุมแผงถัดไปไปแล้ว ก็ยังสามารถตรวจได ซึ่งถ้ากินยาทุกวันต่อเนื่อง โอกาสตั้งครรภ์มีได้น้อยมาก หากยืนยันแล้วว่าไม่ตั้งครรภ์จริง ก็ให้กินยาคุมต่อไปตามปกติ และสังเกตรอบเดือนอีกครั้ง หรืออาจไปยืนยันผลที่รพ.ร่วมด้วย